
NR.17950/26.11.2021
RAPORT DE SPECIALITATE
 privind aprobarea   rețelei școlare pentru anul școlar 2022-2023  în comuna Cornetu, judetul Ilfov

               Proiectul de hotarare se incadreaza in prevederile art.19 alin.4 si ale art.61 alin.2  din Legea educatiei nationale nr.1/2011, cu modificarile si completarile ulterioare, ale art.24 si 25 alin.1 din Metodologia privind fundamentarea cifrei de scolarizare pentru invatamantul preuniversitar de stat, evidenta efectivelor de prescolari si elevi scolarizati in unitatile de invatamant particular, precum si emiterea avizului conform in vederea organizarii retelei unitatilor de invatamant preuniversitar pentru anul scolar 2022-2023, aprobata prin Ordinul Ministrului Educatiei Si Cercetarii nr.5511/2021.

           Inspectoratul Scolar al Judetului Ilfov, prin adresa nr.18411/22.11.2021, inregistrata la Primaria comunei Cornetu sub nr.17693/22.11.2021, a solicitat transmiterea propunerilor vizand mentinerea retelei scolare sau modificarea acesteia, pentru anul scolar 2022-2023, in vederea fundamentarii proiectului planului de scolarizare.

            În conformitate cu prevederile art. 61 alin.(2) din Legea educaţiei naţionale nr.1/2011, cu modificările şi completările ulterioare,”Reţeaua şcolară a unităţilor de învăţământ de stat şi particular preuniversitar se organizează de către autorităţile administraţiei publice locale, cu avizul conform al inspectoratelor şcolare. Pentru învăţământul special liceal şi special postliceal, reţeaua şcolară se organizează de către consiliul judeţean, respectiv de către consiliile locale ale sectoarelor municipiului Bucureşti, cu consultarea partenerilor sociali şi cu avizul conform al Ministerului Educaţiei și Cercetării.”

             Potrivit disp.art. 24 alin. (1) din Metodologia privind fundamentarea cifrei de şcolarizare pentru învăţământul preuniversitar de stat, evidenţa efectivelor de preşcolari şi elevi şcolarizaţi în unităţile de învăţământ particular, precum şi emiterea avizului conform în vederea organizării reţelei unităţilor de învăţământ preuniversitar pentru anul şcolar 2022-2023,  aprobată prin Ordinul Ministrului Educaţiei și Cercetării nr. 5511/2021, „Organizarea reţelei şcolare a unităţilor de învăţământ preuniversitar de stat şi particular se realizează prin hotărâre a consiliului local sau a consiliului judeţean, cu avizul conform al inspectoratului şcolar/Ministerului Educaţiei și Cercetării.” 

            Având în vedere cele menționate mai sus, se supune dezbaterii şi adoptării Consiliului Local al comunei Cornetu un proiect de hotărâre având ca obiect aprobarea organizării reţelei şcolare a unităţilor de învăţământ preuniversitar de stat și particular de pe raza teritorială a comunei Cornetu, pentru anul şcolar 2022-2023, conform Anexei la proiectul de hotărâre prezentat. 

              Competenţa dezbaterii și adoptării prezentului proiect de hotărâre aparţine Consiliului Local al comunei Cornetu,  în temeiul prevederilor art. 129 alin.2 lit. d, alin. 7, lit. a, alin. 14, precum şi ale art.139 coroborat cu art. 196 alin.1 lit. a, din Ordonanţa de urgenţă nr.57/2019 privind Codul administrativ, cu modificările și completările ulterioare.

